Wits-betoging: Polisie ontken dat student geskiet is | Maroela Media
Geen polisiebeamptes wat in Braamfontein ontplooi is, het enigsins skote tydens die betoging afgevuur nie, het brig. Vishnu Naidoo, nasionale polisiewoordvoerder, gesê.
"Daar is wel 'n rookgranaat in een geval en waterkanonne in 'n ander geval gebruik in 'n poging om die oproerige skare uiteen te jaag."
Die voorval is nie amptelik by die polisie aangemeld nie, wat dit volgens Naidoo moeilik maak om die omvang van die student se beserings vas te stel, asook die omstandighede wat daartoe gelei het. Die polisie wil nou 'n onderhoud met die student doen en 'n mediese verslag bekom rakende die aangeleentheid.
Studente het Maandag weer landwyd betoog as deel van hul eise vir gratis onderrig, asook dat studente toegelaat word om by universiteite te registreer al het hulle uitstaande skuld. Daar word ook geëis dat studieskuld afgeskryf word.
Die Suid-Afrikaanse Studente-unie (SAUS) het 'n beroep op studente gedoen om die land se 26 openbare universiteite tot stilstand te ruk. Dit volg nadat SAUS met Blade Nzimande, minister van hoër onderwys, vergader het.
Nzimande het intussen in 'n skriftelike reaksie op 15 eise van SAUS gesê sy departement is nie in die finansiële posisie om universiteite te ondersteun om alle studieskuld af te skryf nie.
Sommige universiteite het intussen hul registrasietydperk tot die einde van Maart 2021 verleng. SAUS dring daarop aan dat die tydperk tot 30 April verleng word.
Daar is 'n beroep op die Nasionale Skema vir Finansiële Bystand vir Studente (NSFAS) gedoen om finansieringsaansoeke spoedig te verwerk, veral vir eerstejaars en NSFAS-gefinansierde studente.
Nzimande het gesê sy departement se begroting sal aangepas word om seker te maak dat geen student, wat vir NSFAS kwalifiseer, finansieel uitgesluit word en dus nie kan registreer nie.
Covid-19-statistieke: 613 nuwe gevalle aangemeld
Magtag hulle demand net vir alles wat gratis moet wees! Betaal bietjie man soos die blankes doen NIKS in die lewe is vir mahala nie net julle redeneer so pffft
In plaas daarvan dat hierdie lawaaiende, betogende studente vir eens en vir altyd vasgevat word en dat geweier word om aan hul onbillike eise te voldoen, word hulle gepaai, ten koste van die belastingbetalers. Waar het jy gesien dat geëis kan word dat studieskuld afgeskryf word? Wonder of 20% van hierdie sogenaamde studente kwalifiseer vir universitêre onderrig, maar hulle handhaaf die houding dat die wêreld alles aan hulle verskuldig is. Hierdie aanbod van gratis onderrig ontplof nou in die ANC se gesig.
Gratis onderwys, gratis behuising, gratis krag, gratis water, gratis mediese dienste, gratis transport, gratis pensioene, gratis voedsel.
Watter fantasties paradys leef ons in nè, ons moet pasop, die hele wereld sal hier na toe wil emigreer.